CELEX: 62011TN0165
Language: ro
Date: 2011-03-11 00:00:00
Title: Cauza T-165/11: Acțiune introdusă la 11 martie 2011 — Stichting Regionaal Opleidingencentrum van Amsterdam/OAPI — Investimust (COLLEGE)

21.5.2011   
            
            
               RO
            
            
               Jurnalul Oficial al Uniunii Europene
            
            
               C 152/25
            
         Acțiune introdusă la 11 martie 2011 — Stichting Regionaal Opleidingencentrum van Amsterdam/OAPI — Investimust (COLLEGE)
   (Cauza T-165/11)
   2011/C 152/46
   Limba în care a fost formulată acțiunea: engleza
   
      Părțile
   
   
      Reclamantă: Stichting Regionaal Opleidingencentrum van Amsterdam (Amsterdam, Țările de Jos) (reprezentant: R. M. R. van Leeuwen, avocat)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Investimust, S. A. (Geneva, Elveția)
   
      Concluziile
   
   Reclamanta solicită Tribunalului:
   
               —
            
            
               Anularea deciziei Camerei a patra de recurs a Oficiului pentru Armonizare în cadrul Pieței Interne (mărci, desene și modele industriale) din 12 ianuarie 2011 în cauza R 508/2010-4 și
            
         
               —
            
            
               obligarea pârâtului la plata cheltuielilor de judecată.
            
         
      Motivele și principalele argumente
   
   
      Marca comunitară înregistrată care a făcut obiectul unei cereri de declarare a nulității: marca verbală „COLLEGE” pentru servicii din clasele 39 și 43 — înregistrarea mărcii comunitare nr. 2645489.
   
      Titularul mărcii comunitare: cealaltă parte în procedura care s-a aflat pe rolul camerei de recurs.
   
      Partea care solicită declararea nulității mărcii comunitare: reclamanta.
   
      Motivarea cererii de declarare a nulității: partea care solicită declararea nulității își întemeiază cererea pe motivele de nulitate absolută prevăzute la articolului 52 alineatul (1) litera (a) coroborat cu articolul 7 din Regulamentul (CE) al Consiliului nr. 207/2009.
   
      Decizia diviziei de anulare: respinge cererea de declarare a nulității.
   
      Decizia camerei de recurs: respinge calea de atac.
   
      Motivele invocate: încălcarea articolului 52 alineatul (1) litera (a) coroborat cu articolul 7 alineatul (1) litera (c) și cu articolul 7 alineatul (1) litera (b) din Regulamentul nr. 207/2009, în măsura în care, Camera de recurs ar fi apreciat în mod eronat probele prezentate în cadrul căii de atac.